
อำเภอเชียรใหญ่  จังหวัดนครศรีธรรมราช
คำนำ


องค์การบริหารส่วนตำบลแม่เจ้าอยู่หัว เป็นองค์กรปกครองส่วนท้องถิ่นที่มีภารกิจสำคัญในการพัฒนาคุณภาพชีวิตของราษฎรให้มีมาตรฐานความเป็นอยู่ที่ดีขึ้น จึงได้จัดทำแผนดำเนินงานขององค์การบริหารส่วนตำบลแม่เจ้าอยู่หัว  ซึ่งแสดงรายละเอียดโครงการพัฒนาและกิจกรรมที่ดำเนินการในพื้นที่ ประจำปีงบประมาณ พ.ศ. 2557 ภายใต้กฎหมายการกระจายอำนาจให้องค์กรปกครองส่วนท้องถิ่นเพื่อเป็นแนวทางในการพัฒนา
แผนดำเนินงาน  องค์การบริหารส่วนตำบลแม่เจ้าอยู่หัว
ประจำปีงบประมาณ  2557
1. บทนำ
ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548  กำหนดให้องค์กรปกครองส่วนท้องถิ่นจัดทำแผนยุทธศาสตร์ แผนพัฒนาสามปีและแผนดำเนินงาน  ซึ่งแผนดำเนินงานเป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ รวมทั้งเป็นเครื่องมือในการติดตามการดำเนินงานและประเมินผล   ดังนั้นแผนดำเนินงานจึงมีแนวทางในการจัดทำ  ดั้งนี้

1.   เป็นแผนที่แยกออกจากแผนพัฒนาสามปี และมีลักษณะเป็นแผนดำเนินงาน 
2.   จัดทำหลังจากที่ได้จัดทำงบประมาณรายจ่ายประจำปีแล้ว
3. แสดงถึงเป้าหมาย  รายละเอียดกิจกรรม  งบประมาณ  ระยะเวลาที่ชัดเจน และการดำเนินงานจริง
4. เป็นการรวบรวมข้อมูลจากทุกหน่วยงานที่จะเข้ามาดำเนินการในพื้นที่องค์กรปกครองส่วนท้องถิ่น
สำหรับแผนดำเนินงาน  ที่กำหนดไว้ในระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548  มิใช่เป็นการจัดทำแผนพัฒนา  แต่เป็นเอกสารที่รวบรวมแผนงาน โครงการ  กิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ในแต่ละปีงบประมาณเพื่อให้ทราบกิจกรรมการพัฒนาในพื้นที่ดำเนินการ
2. วัตถุประสงค์ของแผนดำเนินงาน

แผนการดำเนินงาน   มีจุดมุ่งหมายเพื่อแสดงถึงรายละเอียดของแผนงาน/โครงการพัฒนาและกิจกรรมการพัฒนาที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น เพื่อให้แนวทางในการดำเนินงานในปีงบประมาณนั้นขององค์กรปกครองส่วนท้องถิ่นมีความชัดเจนในการปฏิบัติมากขึ้น   ลดความซ้ำซ้อนของโครงการมีการประสานและบูรณาการทำงานกับหน่วยงานและจำแนกรายละเอียดต่าง ๆ ของแผนงาน / โครงการ ในแผนการดำเนินงาน

แผนการดำเนินงานจะเป็นเครื่องมือสำคัญในการบริหารงานของผู้บริหารท้องถิ่นเพื่อควบคุมการดำเนินงานให้เป็นไปอย่างเหมาะสม และมีประสิทธิภาพ

แผนการดำเนินงาน  จะกำหนดรายละเอียดของโครงการ/กิจกรรมการพัฒนาที่ดำเนินการในพื้นที่ขององค์กรปกครองส่วนท้องถิ่น โดยโครงการ/กิจกรรมการพัฒนาที่จะบรรจุในแผนการดำเนินงานจะมีที่มาจาก
1. งบประมาณรายจ่ายประจำปีขององค์กรปกครองส่วนท้องถิ่น ( รวมทั้งเงินอุดหนุนให้หน่วยงานอื่นดำเนินการ )

2. โครงการ/กิจกรรมการพัฒนาที่องค์กรปกครองส่วนท้องถิ่นดำเนินการเองโดยไม่ใช้งบประมาณ โครงการ/กิจกรรมการพัฒนาของหน่วยราชการ ส่วนกลาง ส่วนภูมิภาค หรือหน่วยงานอื่น ๆ ที่ดำเนินการในพื้นที่ ขององค์กรปกครองส่วนท้องถิ่น  โดยให้องค์กรปกครองส่วนท้องถิ่นตรวจสอบจากแผนปฏิบัติราชการประจำจังหวัดหรืออาจสอบถามไปยังหน่วยงานต่าง ๆ ที่เกี่ยวข้อง
3. โครงการ/กิจกรรมการพัฒนาอื่น ๆที่องค์กรปกครองส่วนท้องถิ่น พิจารณาเห็นว่าจะเกิดประโยชน์ในการประสานการดำเนินงานในพื้นที่
3.  ขั้นตอนการจัดทำแผนดำเนินงาน

จากระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. 2548  ได้กำหนดให้องค์กรปกครองส่วนท้องถิ่น  จัดทำแผนดำเนินงาน  ดังนี้
ขั้นตอนที่  1.  การเก็บรวบรวมข้อมูล


คณะกรรมการสนับสนุนการพัฒนาท้องถิ่น  เก็บรวบรวมข้อมูลโครงการ กิจกรรมที่จะมีการดำเนินการจริงในพื้นที่องค์กรปกครองส่วนท้องถิ่น  ซึ่งจะมีทั้งโครงการ  กิจกรรมขององค์กรปกครองส่วนท้องถิ่นแห่งนั้นเอง  และโครงการ/กิจกรรมที่หน่วยงานอื่นจะเข้ามาดำเนินการในพื้นที่  โดยข้อมูลดังกล่าวอาจตรวจสอบได้จากหน่วยงานในพื้นที่  และตรวจสอบจากแผนปฏิบัติการพัฒนาจังหวัด อำเภอ หรือกิ่งอำเภอ  แบบบูรณาการ
ขั้นตอนที่  2.  การจัดทำร่างแผนดำเนินงาน


คณะกรรมการสนับสนุนการพัฒนาท้องถิ่น  จัดทำร่างแผนดำเนินงานโดยพิจารณาจัดหมวดหมู่ให้สอดคล้องกับยุทธศาสตร์และแนวทางการพัฒนาของท้องถิ่นที่กำหนดไว้ในแผนยุทธศาสตร์การพัฒนาขององค์กรปกครองส่วนท้องถิ่น โดยมีเค้าโครงแผนปฏิบัติการ  2  ส่วน   คือ



ส่วนที่  1   บทนำ



ส่วนที่  2   บัญชีโครงการ/ กิจกรรม
ขั้นตอนที่  3.  การประกาศแผนดำเนินงาน


คณะกรรมการสนับสนุนการจัดทำแผนพัฒนาท้องถิ่นนำร่างแผนดำเนินงานเสนอผู้บริหารท้องถิ่นเพื่อประกาศใช้  การประกาศแผนดำเนินงานให้องค์กรปกครองส่วนท้องถิ่นจัดทำประกาศขององค์กรปกครองส่วนท้องถิ่น เรื่อง แผนดำเนินงาน (องค์การบริหารส่วนตำบล…..)  ประจำปี.....  เพื่อปิดประกาศโดยเปิดเผยให้สาธารณชนได้ทราบและสามารถตรวจสอบได้  ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศเพื่อให้ประชาชนทราบโดยทั่วกันและต้องปิดประกาศไว้อย่างน้อยสามสิบวัน
4. ประโยชน์ของแผนดำเนินงาน
แผนดำเนินงานเป็นเครื่องมือในการบริหารงานของผู้บริหารท้องถิ่นเพื่อควบคุมการดำเนินงานให้เป็นไปอย่างเหมาะสมและมีประสิทธิภาพ  รวมทั้งเป็นเครื่องมือในในการติดตามการดำเนินงานและประเมินผลโครงการ / แผนงาน





































